**SILEN SUUSASEMUD RULLSUUSASARI 2021**

*Võistlusjuhend*

SUUSASEMUD on 2019 aastal asutatud spordiklubi, mille eesmärgiks on koondada eesmärgipäraselt harjutavad harrastussuusatajad. Klubi korraldab aastaringselt ühistreeninguid, laagreid, võistlusväljasõite – seda nii Eestis kui väljaspool. Idee korraldada rullsuusavõistlus tekkis 2020 aasta suvel eesmärgiga tuua sügistesse rullsuusatreeningutesse veidi elevust ja ühtlasi saada tagasiside tehtud treeningutele. Nii sai peetud 24.10.2020 Keilas [I Suusasemude Suusasõit](https://www.youtube.com/watch?v=5RpEm5oDS-I), millest sai seeme „SILEN SUUSASEMUD RULLSUUSARI“ korraldamisele.

**Etappide toimumise aeg ja distantsid**

I Etapp: 09.10.2021 Keilas. Võistlus toimub klassikalises stiilis 2,5km pikkusel ringil, mida läbitakse 12 korda. Võistlusdistantsi pikkus on 30km. Võistluskeskus asub Keila tervisespordiradade parklas. [Võistluskeskuse asukoht kaardil (klikka kaardi avamiseks lingil).](https://xgis.maaamet.ee/maps/XGis?app_id=UU82A&user_id=at&LANG=1&bbox=521959.92921875,6575048.7834375,522750.94484375,6575521.9279687&setlegend=UUKAT1_82=1,UUKAT1L_82=1&punkt=522269.49953125,6575346.635)

II Etapp 16.10.2021 Pirital. Võistlus toimub vabastiilis 2,5km pikkusel ringil, mida läbitakse 16 korda. Võistlusdistantsi pikkus on 40km. Võistluskeskus asub Pirita Velodroomi vastas asuvas rollerirajaga piirnevas parklas. [Võistluskeskuse asukoht kaardil (klikka kaardi avamiseks lingil).](https://xgis.maaamet.ee/maps/XGis?app_id=UU82A&user_id=at&LANG=1&bbox=547056.6435547,6591773.3862303,547254.39746095,6591891.6723631&punkt=547164.55371095,6591842.2338866)

III Etapp 30.10.2021 Jõulumäel. Võistlus toimub klassikalises stiilis 3,5km pikkusel ringil, mida läbitakse 10 korda. Võistlusdistantsi pikkus on 35km. Võistluskeskus asub Jõulumäe Tervisespordikeskuses. [Võistluskeskuse asukoht kaardil (klikka kaardi avamiseks lingil).](https://xgis.maaamet.ee/maps/XGis?app_id=UU82A&user_id=at&LANG=1&bbox=530018.37781249,6453774.2378125,530413.88562499,6454010.8100781&punkt=530208.80749999,6453860.9077344)

**Etappide ajakava**

**10:30** avatakse võistluskeskus

**11:30** lõpeb kohapealne registreerimine

**11:50** suletakse võistlustrass soojendusteks

**12:00** võistluste start

**14:30** autasustamine

**15:00** finiš suletakse

**Registreerimine ja osavõtutasud**

Registreerimine internetileheküljel [www.timesport.ee](http://www.timesport.ee).

Ühe etapi osavõtutasu eelregistreerimisel 20€. Kogu sarja osavõtutasu eelregistreerimisel 50€. Registreerimine etapile võistluspäeval 30€. Etapi eelregistreerimine lõpeb seitse päeva enne etapi toimumise kuupäeva. Kogu sarja eelregistreerimine lõpeb seitse päeva enne esimese etapi toimumist.

Osavõtutasu tasuda ülekandega MTÜ SUUSASEMUD arveldusarvele SEB pangas EE551010220292354224 (selgituseks: SILEN SUUSASEMUD RULLSUUSASARI, etapi nimi, osaleja nimi) või võistluspäeva hommikul numbrite väljastamisel sularahas. Osavõtust loobumise korral osavõtutasu ei tagastata. Osavõtutasu sisaldab: stardinumber, tähistatud rada, elektrooniline ajavõtt, tulemus protokollis, joogipunkt rajal, vajadusel esmaabi võistluse toimumise ajal, söök ja jook finišis.

**Vanuseklassid:**

Võistlus peetakse kahes absoluutarvestuses: MEHED ja NAISED.

**Nõuded varustusele**

KLASSIKALISES TEHNIKAS sõidetavatel etappidel annab Korraldaja kahekümnele eeldatavale favoriidile tootja KV+ nr 2 kiirusega rullsuusad. Ülejäänud osalejad võivad kasutada isiklikke rullsuuski, mis on keskmise kiirusega. Osalejaid, kellele antakse rullsuusad Korraldaja poolt, teavitatakse hiljemalt kolm päeva enne võistluse algust. Rullsuusad väljastatakse koos stardinumbriga.

VABATEHNIKAS sõidetavatel etappidel annab Korraldaja kahekümnele eeldatavale favoriidile tootja START SKATING 71 rullsuusad. Ülejäänud osalejad võivad kasutada isiklikke rullsuuski, mis on kiire kiirusega. Osalejaid, kellele antakse rullsuusad Korraldaja poolt, teavitatakse hiljemalt kolm päeva enne võistluse algust. Rullsuusad väljastatakse koos stardinumbriga.

Korraldaja poolt antavate rullsuuskade ettevalmistamiseks palume registreerimisvormil märkida suusasideme tüüp ja jala number.

**Ohutus**

Osalejad peavad rullsuuskadega rajal viibimise vältel – nii võistluse eelselt, võistluse ajal kui võistluse järgselt - kandma kiivrit. Kiivrita rullsuuskadel võistlusrajal viibijaid ei lubata starti / nende võistlustulemus tühistatakse. Kõik ringiga mahajääjad ja selgelt aeglasemad suusatajad on kohustatud tagantpoolt tulijatele teed andma, liikudes raja parempoolsesse äärde. Tagant tuleval suusatajal on soovituslik anda enne eespool liikuvast suusatajast möödumist endast hõikega märku. Kõik osalejad peavad võistlusrajal teistega arvestama. Vältida tuleb ohtlikke manöövreid, sõitjaid ohtu seadvat tõuklemist ja trügimist.

**Osaleja vastutus**

Võistlussarja etappidel võivad osaleda kõik, kelle tervislik seisund ja sportlik ettevalmistus lubab läbida võistlusdistantsi. Soovitatav on omada õnnetusjuhtumi ja/või tervisekindlustust. Korraldaja ei vastuta osavõtjale tekkinud tervisekahjude ja isikliku vara purunemise või kadumise eest. Registreerimisega kinnitab osaleja, et on tutvunud käesoleva juhendiga ning kohustub seda järgima. Alaealiste osalejate eest vastutavad nende vanemad või volitatud saatjad.

**COVID-19 viiruse leviku tõkestamine**

Registreerimisega kinnitab osaleja, et järgib kõiki COVID-19 teemalisi Vabariigi Valitsuse korraldusi ja Terviseameti soovitusi. Kui osalejal või temaga kaasas olevatel taustajõududel esineb haigusnähte, siis osalemine on rangelt keelatud.

**Info ja tulemused:**

Tulemused avaldatakse internetileheküljel [www.timesport.ee](http://www.timesport.ee).

Sarja info SILEN SUUSASEMUD RULLSUUSASARI Facebooki lehelt.

**Autasustamine**

Etappide kolme paremat meest ja kolme paremat naist autasustatakse esemeliste auhindadega. Sarja kokkuvõttes autasustatakse kolme paremat meest ja kolme paremat naist karika ja rahalise autasuga. Koondarvestuse parimate selgitamiseks etappide ajad liidetakse.

**Lisainfo**

Kõik juhendis käsitlemata teemad lahendatakse korraldaja poolt. Korraldajad juhinduvad esmajärjekorras võistluse juhendist, kuid võivad läbi viia jooksvaid muudatusi, kui need on õigustatud võistluse paremaks ja ohutumaks läbiviimiseks.

**Sarja korraldaja**

MTÜ SUUSASEMUD

Taavi Kaiv

52 68 605

taavikaiv@gmail.com